Source: https://szegeditorvenyszek.birosag.hu/sajtoszoba
Timestamp: 2019-06-20 07:37:38
Document Index: 1128028

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Letartóztatás felfegyverkezve elkövetett rablás bűntette miatt
A Szegedi Járásbíróság nyomozási bírája elrendelte annak a férfinak a letartóztatását, aki megalapozottan gyanúsítható felfegyverkezve elkövetett rablás bűntettének elkövetésével. A bíróság döntése alapján a gyanúsított letartóztatása 2019. július hó 18. napjáig tart.
Tájékoztatás másodfokú végzésről - feltételes szabadságra bocsátás
A Szegedi Törvényszék három bíróból álló másodfokú tanácsa helybenhagyta a büntetés-végrehajtási bíró 2019. május hó 28. napján meghozott azon döntését, melyben az emberölés bűntette és rongálás bűntette miatt 17 év szabadságvesztésre ítélt H. D. elítéltet 2019. július 15. napjával feltételes szabadságra bocsátotta.
Tájékoztatás másodfokú ítéletről - zsarolás bűntette és más bűncselekmények
A Szegedi Törvényszék másodfokú tanácsa megváltoztatta a Szegedi Járásbíróság A. L. vádlottal és társaival szemben zsarolás bűntette és más bűncselekmények miatti büntetőügyben meghozott elsőfokú ítéletét akként, hogy a kiszabott börtönbüntetés, illetve szabadságvesztés tartamát enyhítette az I.r. vádlott vonatkozásában 7 évre, a II. és III. r. vádlottak vonatkozásában 6 évre, a IV.
Tájékoztatás HVG.hu portálon megjelent cikkel kapcsolatban
A HVG.hu internetes portálon „Saját főnökük szerint sem pártatlan bírókkal indul a Czeglédy-ügy” cím alatt megjelent írással kapcsolatosan a Szegedi Törvényszék az alábbi tájékoztatást adja.
Öt fő letartóztatása kábítószer-kereskedelem bűntette miatt
A Szegedi Járásbíróság elrendelte annak az öt férfinak a letartóztatását, akiket bűnszervezetben, jelentős mennyiségű kábítószerre elkövetett kábítószer-kereskedelem bűntettének megalapozott gyanúja miatt pénteken vett őrizetbe a rendőrség. A bíróság döntése alapján a gyanúsítottak letartóztatása 2019. július hó 02. napjáig tart.
Feltételes szabadságra bocsátás elrendelése
A Szegedi Törvényszék büntetés-végrehajtási bírája a mai napon az emberölés bűntette és rongálás bűntette miatt 17 év szabadságvesztésre ítélt ifj. H. D. elítéltet a szabadságvesztésből nem jogerősen 2019. július 15. napjától feltételes szabadságra bocsátotta annak megállapítása mellett, hogy a feltételes szabadság ideje alatt az elítélt pártfogó felügyelet alatt áll.
Kényszerintézkedések elrendelése költségvetési csalás bűntette és más bűncselekmények miatt
A Szegedi Járásbíróság tizenegy gyanúsított vonatkozásában rendelt el bírói engedélyes kényszerintézkedéseket, tíz gyanúsított letartóztatását és egy gyanúsított bűnügyi felügyeletét. A gyanúsítottakat különösen nagy vagyoni hátrányt okozó költségvetési csalás bűntette és más bűncselekmények megalapozott gyanúja miatt vette őrizetbe a Nemzeti Adó- és Vámhivatal.
Eítélte a Szegedi Törvényszék a terrorizmus finanszírozása bűntettét elkövető házaspárt
A Szegedi Törvényszék bűnösnek mondta ki A. A. I.r. és M. M. II.r. vádlottakat terrorizmus finanszírozása bűntettében, ezért a vádlottakat egyezően 2 év börtönben végrehajtandó szabadságvesztésre és 8 év Magyarország területéről történő kiutasításra ítélte.
Előkészítő ülésen hozott ítéletet a Szegedi Törvényszék költségvetési csalás bűntette és más bűncselekmények miatt
A Szegedi Törvényszék előkészítő ülésen bűnösnek mondta ki K. I. A. vádlottat bűnsegédként elkövetett különösen nagy vagyoni hátrányt okozó költségvetési csalás bűntettében, bűnsegédként elkövetett jelentős vagyoni hátrányt okozó költségvetési csalás bűntettében és bűnsegédként, folytatólagosan elkövetett hamis magánokirat felhasználásának vétségében.